ועדת החוקה, חוק ומשפט, כנסת 20, פרוטוקול מספר 449, 2017-07-25 10:50

ניסן סלומינסקי: בוקר טוב לחברתי חברת הכנסת, לאנשי הממלכה, ללשכת עורכי הדין ולראש לשכת עורכי הדין ולגופים האחרים.

ניסן סלומינסקי: אתמול קיימנו דיון בנושא של ההתמחות של עורכי הדין, ולמעשה הצבענו על החוק ואישרנו אותו.

ניסן סלומינסקי: אני ביקשתי, ונדמה לי שגם חברתי ביקשה רביזיה, כדי לתת אופציה נוספת לחשיבה.

ניסן סלומינסקי: בוקר טוב גם לחברתי רויטל סויד.

ניסן סלומינסקי: הוגשה גם רשימה של הסתייגויות שכולן נפלו, ובסופו של דבר הצבענו על החוק.

ניסן סלומינסקי: רק השארנו אופציה דרך רביזיה לחשיבה נוספת לאור המחלוקות שהיו בין המכללות והאוניברסיטאות, ותחושה של חלק גדול מחברי הכנסת שההסדר שהוצג בחוק הוא בסדר.

ניסן סלומינסקי: כולנו הבנו שזה הסכם של פשרה, אבל אפשר היה לעשות הסדר יותר חלק.

ניסן סלומינסקי: רק לפעמים עושים בחיים פשרות.

ניסן סלומינסקי: אז השארנו את זה, והטלנו רביזיה.

ניסן סלומינסקי: בסופו של יום אתמול המכללות, כנראה, קיימו דיונים וחזרו אלי בערב בהודעה שמאחר שיש מחלוקות בתוכן אז הם יורדים מהנושא של המימון של הפרקטיקום.

ניסן סלומינסקי: המשמעות היא שהם יודעים שממילא המסלול של שנה אחת יימחק, ויישאר רק המסלול המרכזי של שנה וחצי, וזה על דעתם.

ניסן סלומינסקי: הם אומרים, אין ברירה, נתנו לנו אופציה.

ניסן סלומינסקי: חלק מהמכללות לא הסכימו לקבל את זה אז אנחנו יורדים מהעניין.

ניסן סלומינסקי: אז אם כך נשאר לנו רק מסלול אחד.

ניסן סלומינסקי: לא תגישו שום הסתייגויות?

מרב מיכאלי: אנחנו לא תומכות.

ניסן סלומינסקי: - - -

מרב מיכאלי: אנחנו לא עושות לך אמבוש.

יעל גרמן: החליטו משהו חדש בממלכת דנמרק?

ניסן סלומינסקי: החליטו שלוש שנים.

יעל גרמן: מה חדש?

<אפי נווה: שוויון לכולם.

ניסן סלומינסקי: רבותי, מאחר ששתיים מחברותינו הצטרפו אני אסביר שוב לכבודכן שהחוק אושר אתמול והטלתי רביזיה כדי לאפשר דיון נוסף על המכללות בנושא הזה.

ניסן סלומינסקי: הרגשנו שכל חברי הכנסת, כולל אני, היינו מעדיפים שיהיה המסלול של שנה וחצי, אבל לפעמים יש בחיים הסכמים שצריך להגיע עם הגופים האחרים.

ניסן סלומינסקי: נתנו להם אופציה לעשות את הבדיקה.

ניסן סלומינסקי: המכללות חזרו אלי בלילה, ואמרו שמאחר שהם קיימו דיון ויש להם חילוקי דעות נוקבים בנושא הזה, הם מחליטים לרדת מהנושא של המימון של הפרקטיקום של שנה.

ניסן סלומינסקי: ממילא הם מבינים שאנחנו הולכים רק על מסלול של שנה וחצי, כפי שאמרנו להם מראש.

ניסן סלומינסקי: כדי לעשות את זה אני צריך לפתוח את הרביזיה, ולמחוק מהחוק הקיים את כל הסעיפים שקשורים לשנה, להשאיר רק את השנה וחצי, להצביע על זה, ולהעביר את זה היום או מחר במליאה.

יעל גרמן: התעכבנו על שנה, שנה וחצי במרבית הדיונים, אבל היו עוד נושאים.

ניסן סלומינסקי: השאלה היא כזאת – הרי העלו את ההסתייגויות, והפילו אותן.

ניסן סלומינסקי: אני יכול לעשות גיוס, אבל בגדול ובהוגנות המסלול נפתח רק לגבי המסלול שרצינו – שנה וחצי ושנה.

יעל גרמן: מקובל.

ניסן סלומינסקי: אז אם זה מקובל אני לא עושה שום גיוס.

ניסן סלומינסקי: נעשה רק את זה, ונעשה את זה פה-אחד על דעת כולם.

יעל גרמן: אני מבקשת רשות דיבור.

ניסן סלומינסקי: ההסתייגות תהיה במליאה, זה בסדר.

יעל גרמן: הגשת הסתייגות?

מיכל רוזין: הסתייגות - -

אלעזר שטרן: לכל מרצ.

<קריאה: גם יעל רוצה הסתייגות לדיבור.

רויטל סויד: נראה לך שמישהו לא ייתן ליעל הסתייגות דיבור?

רויטל סויד: אנחנו כולנו נילחם על זה.

ניסן סלומינסקי: אם כך, הפרוצדורה היא כזאת.

ניסן סלומינסקי: אני מעלה לדיון את הרביזיה ומציע לפתוח את הרביזיה.

ניסן סלומינסקי: הכוונה היא שנקבל את הרביזיה.

ניסן סלומינסקי: מי בעד לקבל את הרביזיה?

ניסן סלומינסקי: בעד הרביזיה – פה-אחד

ניסן סלומינסקי: נמנעים – אין

ניסן סלומינסקי: הרביזיה אושרה פה-אחד.

ניסן סלומינסקי: מאחר שקיבלנו את הרביזיה אני מציע שבהצעת החוק שהתקבלה אתמול נמחק את כל אותם סעיפים שקשורים למסלול של שנה, כפי שהיועץ המשפטי הסביר, ולפרקטיקום ולכל התסבוכת הזאת נשאיר את החוק חלק ונקי שנה וחצי לכל הסטודנטים.

ניסן סלומינסקי: אחרי הוא ידבר נאשר את זה.

יעל גרמן: סיבוב מלא, וחזרנו לנקודת - - -

ניסן סלומינסקי: כן.

ניסן סלומינסקי: היו הסכמים - - -

יעל גרמן: אולי אותו דבר נעשה עם - - - ירושלים.

יעל גרמן: נעשה סיבוב ונחליט שלא צריך את החוק?

מרב מיכאלי: כן, בדיוק.

אלעזר שטרן: כמובן, הנוסח שלפניכן הוא לא הנוסח המעודכן.

אלעזר שטרן: מה שנעשה, נוריד חלקים גדולים מהנוסח שלפניכן: בסעיף 1 כמעט את כל הסעיף חוץ מאשר את הפסקה האחרונה שקשורה לנושא של המכללות החוץ-תקציביות; מרבית מסעיף 3 יורד, וחלק מסעיף 5 יורד; סעיפים 6, 7, 8 יורדים.

אלעזר שטרן: זאת אומרת כל מה שקשור לתואר הנוסף, כל מה שקשור לקורס יימחקו מהחוק, ויישארו שלושה מעגלים של תיקונים: מעגל אחד זה התיקונים שנוגעים למכללות החוץ-תקציביות שמוחקות את המסלול הזה; המעגל השני נוגע לנציב הפיקוח על ההתמחות; והמעגל השלישי זה תיקון נקודתי לסעיף 35 – רק נחליף את זה מ-12 חודשים ל-18 חודשים.

אלעזר שטרן: כל שאר הדברים ירדו מהנוסח.

ניסן סלומינסקי: תודה.

<שגית שפיגלשטיין: העניין של הנציב?

ניסן סלומינסקי: סגרנו את זה אתמול.

ניסן סלומינסקי: הייתה רביזיה, וסיכמנו בינינו - -

מרב מיכאלי: יש לי הסתייגות למליאה.

ניסן סלומינסקי: יש הסתייגות למליאה, לא פה.

מרב מיכאלי: אם את יכולה להצליח להגיע להסכמות בעניין הזה עד המליאה אנחנו נוכל לבטל את ההסתייגות במליאה.

ניסן סלומינסקי: מי בעד לאשר את הצעת החוק כפי שהובע על-ידי היועץ המשפטי?

ניסן סלומינסקי: כלומר הוא יתקן את זה.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד הצעת החוק – רוב

ניסן סלומינסקי: נמנעים – אין

ניסן סלומינסקי: הצעת החוק במתכונתנו החדשה אושר.

ניסן סלומינסקי: תודה רבה לכולם.

ניסן סלומינסקי: מזל טוב.

ניסן סלומינסקי: תודה רבה לכל הגופים שהשתתפו – בין אלה שקיבלו את עמדתם, ובין אלה שלא קיבלו במאה אחוז את עמדתם.

ניסן סלומינסקי: סך הכול נוצר חוק טוב שיאפשר בעיקר לסטודנטים לממש את התיאוריה שהם למדו במשך כשלוש שנים בעבודה מעשית בהתמחות כדי שאפשר יהיה להכשיר אותם כדי שיהיו עורכי דין טובים יותר, מעולים יותר ולהשתלב במשק טוב יותר.

ניסן סלומינסקי: זאת ברכה לעורכי הדין.

ניסן סלומינסקי: אני מודה לחברי חברי הכנסת, מודה לאנשי הממלכה שסייעו גם אם נשארו מחלוקות.

ניסן סלומינסקי: אנחנו נשתדל להעביר את זה היום.

מרב מיכאלי: אנחנו מודות לך ולאלעזר, כמובן.

ניסן סלומינסקי: לאלעזר, ודאי.

ניסן סלומינסקי: תודה.

ניסן סלומינסקי: הישיבה נעולה.